VS000815
Datum: 1995-04-29T02:00:00.000+02:00
datum_sodbe_i_stopnje: 1999-01-27T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - izguba okončin in drugih organov in njihove posledice
fischer: hudi primeri
odskodnina: 68000000 SIT
opombe: II Ips 347/2000. Reviziji tožeče stranke je bilo delno ugodeno, odškodnina za TB je bila zvišana za 400.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Mizar.

## Škodni dogodek

Poškodovan v prometni nesreči kot voznik kolesa z motorjem.

## Poškodba

Udarnina glave, več manjših vreznin čela in nosu, pretres možganov, več udarnin vratu, udarnina leve strani prsnega koša, leve ledvice in trebuha, raztrganina vranice, zlom leve ključnice in odprt zdrobilen zlom leve stegnenice.

## Telesne bolečine

2500000 SIT Hude 8 - 9 dni, srednje hude in občasno hude 10 dni, srednje hude 14 dni, lahke 30 dni. Bolečine (občasni glavoboli) se bodo pojavljale tudi v bodoče.

#### Hospitalizacija

Daljša hospitalizacija, več operativnih posegov (odstranili so mu vranico, v prsni votlini se je nabirala tekočina, v trebušni votlini je nastal ognojek, operativno so mu odstranili ploščo in vijake v levem stegnu).

#### Nevšečnosti med zdravljenjem

1 mesec po nezgodi je bil vezan na tujo pomoč in postrežbo tudi pri opravljanju osnovnih življenjskih potreb; prejemal je infuzije, transfuzije krvi in injekcije. 6 mesecev bergle; zdravljenje je trajalo skoraj 2 leti.

## Strah

800000 SIT Dolgotrajen in intenziven sekundarni strah. Zdravljenje je bilo dolgotrajno in zvezano s številnimi zapleti, odstranili so mu vranico, večkrat je bil operiran in med zdravljenjem tudi premeščen v Ljubljano, kar so okoliščine, ki so njegov strah intenzivirale in povzročile, da je bilo njegovo duševno ravnovesje v daljšem obdobju porušeno.

## Zmanjšanje življenjske aktivnosti

3000000 SIT Ni več sposoben za dela in dejavnosti, ki ekstremno obremenjujejo levo nogo in trebušno steno, zaradi reaktivne psihonevrotične motnje pa je bolj občutljiv in ima zmanjšan frustracijski prag. Zato se pojavljajo težave pri delu (zlasti pri daljšem čepenju in dvigovanju težjih bremen). Za poklic mizarja je sicer sposoben, vendar je manj vzdržljiv od vrstnikov, v opravljeno delo pa mora vlagati več napora.

## Skaženost

500000 SIT Ostali sta brazgotini na trebuhu in zunanji strani leve stegnenice, ki sta vidni v poletnem času. Rahlo šepa, kar pa je mogoče odpraviti s krepitvijo grobe mišične moči leve spodnje okončine.

---

ZOR člen 200, 203